Jordi Casas: Aire fresc i una nova manera de fer política | Viu Molins de Rei\nJordi Casas: Aire fresc i una nova manera de fer política\nViu Molins de Rei • 21/04/2011\nNo hi ha cap dubte que la recent aparició de Solidaritat Catalana per la Indepèndència en la vida política de Molins de Rei ha alterat força el panorama municipal. Sembla, a més, que des que vàrem anunciar l’intenció de presentar-nos a les properes eleccions municipals i fer oficial la nostra candidatura, ha augmentat el nerviosisme per part d’algunes opcions polítiques que poden veure amenaçat el seu espai electoral amb aquesta nova aparició en l’escenari polític molinenc.\nFet aquest preàmbul, voldria deixar clar com a cap de llista de SI, que la nostra és una opció política que es presenta amb ànims de regenerar la vida política municipal amb la participació de gent nova i que en cap cas preten anar en contra de ningú, sino aportar un buf d’aire fresc a l’Ajuntament i una nova manera de fer política, lluny dels vicis que han caracteritzat la vida municipal durant els darrers anys.\nNo obstant, i com expressava a l’inici d’aquest text, algunes forces polítiques ubicades en el que podriem anomenar espai sobiranista, estan intentant qüestionar la presència de SI en la vida política municipal amb l’únic argument de no haver estat presents en l’organització de les consultes pel dret a decidir. Aquesta afirmació, a més de ser absolutament falsa, perque hi ha persones en la nostra candidatura que sí que hi van participar, té una resposta molt clara: SI no hi era perque senzillament encara no existia com a força política; ans al contrari, és precisament fruit, d’una banda, d’aquest procés de consultes i de la forta implicació de persones com l’actual diputat Alfons López Tena, i de l’altra de la multitudinària resposta per part de la societat civil, expressada en la gran manifestació del 10-J, que neix Solidaritat l’estiu de l’any passat; és a dir, precisament, SI és filla d’aquest procés.\nPerò una cosa que comença a cansar, és aquesta dèria d’alguns d’expedir certificats del “bon” i del “mal” independentista, basats en el grau d’implicació en la famosa consulta que, segons ells, van tenir els membres que composen la nostra candidatura, com si això fos motiu suficient per desqualificar-ne la participació en la vida política municipal. I posats a preguntar, jo també em demano si alguns han fet prou per la causa sobiranista del nostre país durant els darrers anys, al votar a favor de l’investidura del Sr. Rodríguez Zapatero al parlament español o fent president de la Generalitat al Sr. Montilla i essent copartíceps del desgavell tripartit que ha governat Catalunya durant 7 anys.\nO d’altres opcions polítiques que encara que es varen poder implicar en l’organització de les consultes, com tants d’altres ciutadans anònims, van decidir autoexcloure’s de les eleccions nacionals, mantenint-se en la marginalitat política, opció absolutament legítima, però difícilment justificable en el marc de la construcció nacional, especialment si partim de la base que la sobirania del poble de Catalunya recau precisament en el seu Parlament.\nMalgrat tot, des d’un bon principi SI a Molins de Rei ha practicat una política de mà estesa cap a aquelles formacions que podrien ser coincidents en el procés de construcció de la nació catalana, considerant que, com a opció nova, teniem l’obligació d’escoltar tots aquells que ja eren presents en la vida política municipal, fidels a la nostra idea de força política transversal, oberta a tothom. No obstant, la priorització d’opcions ideològiques d’una banda, i la negativa a cedir parcel.les de poder polític –i econòmic- de l’altra, han acabat desembocant en un mapa electoral a Molins de Rei ric i variat. Segurament, aquesta és la grandesa de la democràcia: que tothom hi cap.\nEtiquetes:Jordi Casas SI Solidaritat Catalana per la Independència


SORTIDA 4t ESO CAIXA FORUM - Acadèmia Igualada\nInici > School > SORTIDA 4t ESO CAIXA FORUM\nby Acadèmia Igualada 9 de October de 2014\nInteressant documental realitzat per la Isabel Fernández amb un objectiu realment admirable; fer-nos reflexionar sobre una realitat ben diferent de la nostra, fer-nos veure que hi ha nois joves, com nosaltres, que han de créixer a un ritme frenètic, deixen de ser nens i passen a ser adults sense contemplacions. No es tracta d’aconseguir un mòbil nou, una moto, etc., es tracta de sobreviure.\nTot i que actualment molts joves del nostre país es plantegen com una opció, la possibilitat d’haver de marxar fora per treballar, pocs d’ells pensen que ho faran de manera il·legal, arriscant la seva vida i que un cop arribin al seu destí, no hauran arribat a la meta, ben al contrari, tot just començarà la seva cursa cap a un objectiu: poder quedar-se, aconseguir permisos de treball, de residència, no caure en el desànim, no defallir…\nL’Ahmed, el Lukman i el Mamadou, són un exemple de joves lluitadors, joves que han nascut en un entorn difícil i que per decisió pròpia o familiar han emigrat sols, quan encara eren menors, cap a un destí incert però presumiblement millor que el que tenien.\n251 / 754


Coco Chanel, treu el millor del teu equip de vendes · B&L Training People\nCOCO CHANEL L'EXCEL·LÈNCIA EN LA NEGOCIACIÓ I VENDES\nCoco Chanel va ser una dissenyadora d’alta costura francesa i l’única dissenyadora de moda que figura a la llista de les 100 persones més influents al segle XX. Una visionària en el món de la negociació i les vendes.\nSempre va estar disposada a aprendre i a desenvolupar-se davant de qualsevol adversitat, amb una visió positiva de la vida i submergint-se al canvi en lloc de resistir-se a ell.\nVa tenir una visió clara d’allò que volia aconseguir i va utilitzar la seva imaginació i estil propi per crear un gran imperi. El seu famós vestit-sastre femení es va convertir en una icona d’elegància i el seu perfum Chanel núm. 5 és un producte mundialment conegut.\nInspira’t en Coco per treure el millor del teu equip de vendes!\nConeix i entrena les competències en negociació i vendes\n· NEGOCIACIÓ: aconsegueix els millors acords entre el teu client/a i tu.\n· EMOCIONALITAT A LES VENDES: Sabies que el 80% dels factors que decideixen una venda són emocionals? Aprèn a posar en joc les emocions pròpies i a reconèixer les alienes en un procés de venda.\n· COMUNICACIÓ: elaborar el contingut del teu missatge tenint en compte les necessitats i perfil del/de la teu/va client/a és crucial en qualsevol negociació o venda.\n· PERSUASIÓ: domina i entrena l’art de la persuasió per influenciar i captar tota l’atenció dels/de les teus/ves clients/es.\n· CONFIANÇA: si no guanyem confiança, difícilment vencerem.


de maig 2015 / La Veu de Santa Maria\nJesús ha volgut fer-nos-ho saber\nSi Jesús no ens ho hagués revelat, nosaltres mai no hauríem descobert que el nostre Déu, és un Déu que viu en família i no pas un solitari. I si Jesús ha volgut fer-nos-ho saber, no és pas per satisfer la nostra curiositat, sinó per una raó molt més seriosa: perquè entenguéssim com hem de viure nosaltres. Nosaltres estem fets a imatge de Déu, però d'un Déu Trinitari. I per tant, la nostra vida sols trobarà el seu sentit ple, en la mesura que siguem capaços de ser, enmig del món, imatges d'aquest Déu Trinitari.\nÉs a dir, en la mesura que, com el nostre Pare del cel, siguem capaços d'estimar tothom, perquè tots som fills d'un Déu que té providència i es preocupa del creixement de tots, sense excloure ningú.\nTambé hem de reflectir la imatge de Jesús, el fill de Déu, el germà de tots, que ha vingut a servir i no pas a fer-se servir. I amb una preferència per als més necessitats, com poden ser els infants, els ancians, els desprotegits.\nI essent, finalment, imatges d'aquell Esperit que és portador de joia, d'esperança i de pau i que ens impulsa a ser un nou Jesús a la terra.\nLa Santíssima Trinitat, coneguda també com a Pala delle Convertite, és una obra del pintor renaixentista italià Sandro Botticelli, que representa a la Santa Trinitat amb Maria Magdalena, Sant Joan Baptista i Tobies i l'Àngel.\nEL COS I LA SANG DEL CRIST (Corpus), 7 de juny\nÈxode 24,3-8: És la sang de l’aliança que el Senyor fa amb vosaltres.\nHebreus 9,11-15: La sang de Crist ens purifica interiorment.\nMarc 14,12-26: Això és el meu cos. Això és la meva sang.\nDissabte 30: ànimes\nDiumenge 31, 12’00: ànimes\nDilluns 1: ànimes\nDimarts 2: ànimes\nDimecres 3: ànimes\nDijous 4: ànimes\nDivendres 5: ànimes\nDiumenge 7, 12’00: ànimes\nAllò que les lleis no prohibeixen, ho pot prohibir l’honestedat .\nCàritas, Editorial, Gran Recapte, Sandro Botticelli, Santa Trinitat, Santíssima Trinitat, Sèneca\nAudiovisuals, Càritas, Informacions, Papa Francesc, Vídeo\n“Vessaré el meu Esperit sobre tothom”\nI així és, ens ha abocat l’Esperit, una ventada violenta, com llengües de foc, i hem quedat plens de l’Esperit Sant (Ac 2, 1-4). La Pentecosta és Jesús que es queda per sempre amb nosaltres. La seva vida que es desborda del seu interior per inundar tothom que hi està disposat.\nAlenada forta –ruah- rauxa que se’ns enduu on no esperàvem. La sorpresa de Déu en la nostra història personal i col•lectiva. De vegades, ventada com avui, de vegades brisa (1Re 19,11-13) que ens porta més enllà de les nostres minses previsions.\nAmb el llenguatge de l’Esperit de Jesús, el llenguatge de l’Amor sense fronteres, i amb una Fidelitat rebel al seu missatge, sí que podrem canviar el món.\nContemplació i acció, com ens diu l’estimat bisbe emèrit, Pere Casaldàliga: “L’Esperit Sant té dues ales: l’ala dreta que és més de contemplació, intimitat i ortodòxia; i l’ala esquerra que és més de profecia i compromís d’alliberament. Hem de volar amb les dues ales de l’Esperit Sant perquè voli bé”.\n31 de maig, SANTÍSSIMA TRINITAT\nDeuteronomi 4,32-40: El Senyor és l’únic Déu.\nRomans 8,14-17: Heu rebut un Esperit que ens ha fet fills i ens fa cridar: “Abbà, Pare!”.\nMateu 28,16-20: Bategeu-los amb el nom del Pare, del Fill i de l’Esperit Sant.\nDissabte 23: Mn. Albert Tort (1er aniv.)\nDiumenge 24, 12’00: difunts família Pujol Sidós, Ramon Carbonell Horrillo i difunts\nDilluns 25: Pilar Clavero Falcón, Mn. Albert Tort\nDimarts 26: ànimes\nDimecres 27: ànimes\nDijous 28: ànimes\nDivendres 29: ànimes\nDiumenge 31, 12’00: ànimes.\nAMICRET (Amics del Retaule)\nREUNIÓ INFORMATIVA per als socis i els col•laboradors amb la parròquia on també s’explicaran les properes obres a la rectoria i a l’església.\n31 maig, a les 17:30h, a l’església. Obert a tothom\nTrobada final per tots els grups que han treballat els evangelis durant la Pasqua, amb el testimoniatge de la teresiana VIQUI MOLINS i els cants de VN'G GOSPEL CHOIR.\n31 maig, a les 19h, a l’església. Obert a tothom\nEl consell de la parròquia es reunirà el proper dijous 28 de maig a la rectoria.\nLa trobada d'aquest més, també avançada al penúltim diumenge, sentirem la paraula del Sr. MANEL RODRÍGUEZ, pastor jubilat de la Capella Evangèlica de l'Avda. Garraf.\nEl tema versarà sobre el CONEIXEMENT DE L’ESGLÉSIA EVANGÈLICA amb un variat programa de la xerrada i el corresponent diàleg final. Recordem, serà el penúltim diumenge, dia 24 de maig, a les 19 a la sala d'assaig.\nAprendre és com remar contra corrent: quan es deixa de remar, es retrocedeix.\n"No hago cosas para ser feliz, soy feliz porque hago cosas" Viqui Molins\n18/05/2015. La Vanguardia. La Contra\n7/02/2015. Catalunya Religió\nimatge de portada de Melodi2\nBenjamin Britten, Càritas, Consell Pastoral, Diumenge de Pentecosta, Editorial, Església Evangèlica, Papa Francesc, Pentecosta, Temps de Pasqua, Viqui Molins\nPer a tu, què és l'esplai?\nAudiovisuals, Esplai, Informacions, Parròquia, Vídeo\nLa festa de l'Ascensió ens fa adonar que no podem perdre mai el nord de la nostra vida, i que moltes coses estan per fer i per construir, i que nosaltres hi tenim una important responsabilitat. No s'hi valen excuses. No podem dir que tot el que cal fer ho han de fer els altres, els qui tenen mas autoritat i poder. Podem i hem de prendre compromisos i decisions que estan al nostre abast. Podem modificar en gran manera moltes de les injustícies i desigualtats que hi ha al nostre voltant. No ens en podem inhibir.\nTambé alguns deixebles posaven excuses, com diu el llibre dels fets dels apòstols: "Senyor, és ara que restablireu la reialesa d’Israel?" La resposta de Jesús no es fa esperar: "Quan l'Esperit Sant vindrà sobre vosaltres rebreu una força que us farà testimonis meus". Es a dir, poseu-vos a treballar, lluitant contra el mal. "Aneu per tot el món i prediqueu a tothom la Bona Nova." Apropeu-vos als altres, cureu les ferides de tota mena, doneu esperança, denuncieu la hipocresia, convideu al canvi interior i al canvi social. Enfronteu les dificultats. Sigueu fidels a les pròpies conviccions, encara que això comporti malentesos i rebuig. I cal fer-ho amb les eines que cada moment ens ofereix. En els propers dies tenim una oportunitat per exercir-ho.\n24 de maig, PENTECOSTA\nFets 2,1-11: Tots quedaren plens de l’Esperit Sant i començaren a expressar-se.\n1Corintis 12,3-13: Tots nosaltres hem estat batejats en un sol Esperit per formar un sol cos.\nJoan 15,26-27;16,12-15: L’Esperit de veritat, us guiarà cap a la veritat sencera.\nDissabte 16: Carmen de la Peña (aniv.)\nDiumenge 17, 12’00: ànimes\nDilluns 18: ànimes\nDimarts 19: ànimes\nDimecres 20: ànimes\nDijous 21: ànimes\nDivendres 22: ànimes\nDissabte 23: ànimes\nDiumenge 24, 12’00: ànimes\nEl missatge evangèlic és tan sublim que sovint la conversió, la fe i l'amor apareixen com una manera de viure extraordinària, inasse¬quible. I, en canvi, sorprèn que moltes vegades Jesús crida simple¬ment a la reflexió, a la valoració adient de les coses, de les per¬sones, d’un mateix. Convertir-se és aprendre a valorar-ho tot pel que realment val. "Déu digué al ric que havia acumulat molt-: Insen¬sat! Aquesta mateixa nit et reclamaran la vida..."\nSer cristià és aprendre, dia rere dia, a valorar adequadament les coses, les persones, un mateix, el diner, el cos, la mort. El missat¬ge de Jesús és sublim, però això no vol dir que parli d'un món estrany, sobrehumà o inassequible. Parla del món de Déu, es a dir, de la valo¬ració adequada de les coses, de les persones, de la vida.\nMn Gaspar Mora, teòleg\n"Una part important de la penitència és confessar la culpa, reconèixer-la i avergonyir-se'n."\nFotografia de les formigues treballant de Trevor H\nAscensió, Diumenge VII de Pasqua, Editorial, Esplai La Geltrú, Gaspar Mora, Pietro Metastasio, Temps de Pasqua\nJo us estimo\nLes paraules que ens diuen les persones amb qui ens relacionem, tenen una gran influència en nosaltres.\nSi hi reflexionem, ens adonarem que, al llarg de la nostra vida, hi ha hagut certes paraules que ens han fet mal i han tingut una influència negativa en nosaltres. Però, quan ens han dit paraules d'amistat, ens han ajudat en gran manera a recuperar l'equilibri, la pau, l'esperança.\nTots ens hauríem d'esforçar per dir-nos sempre, sobretot els esposos, els pares i fills, els membres d'una comunitat, paraules que facin bé, paraules portadores d'estimació i d'esperança. Mai paraules feridores.\n"Jo us estimo com el Pare m'estima". "Jo us estimo". No hi ha cap paraula que ens ompli tant com aquesta: que algú ens digui sincerament que ens estima. Ens fa sentir homes o dones nous, més esperançats, amb més autoestima, amb més ganes de viure, amb més força per lluitar.\n17 de maig. DIUMENGE VII DE PASQUA (L’Ascensió del Senyor)\nFets 1,1-11: S’enlairà davant d’ells.\nEfes 1,17-23: El feu seure a la seva dreta dalt del cel.\nMarc 16,15-20: Jesús fou endut al cel i s’assegué a la dreta de Déu.\nDissabte 9: ànimes;\nDiumenge 10: 12’00: Oriol Papell (1er aniv.);\nDilluns 11: ànimes;\nDimarts 12: ànimes;\nDimecres 13: ànimes;\nDijous 14: ànimes;\nDivendres 15: Isidro Trillas, Nila Torrents, Isidre Carbonell, Bonaventura Soler, Maria Encarnació Suau, Manuel Brichfeus;\nDissabte 16: ànimes;\nDiumenge 17: 12’00: ànimes.\nSer cristià és convertir-se constantment al bé i a la justícia. Jesús comença així el seu ensenyament: "El Regne de Déu és a prop; convertiu-vos..." (Mc 1,15). Seguir Jesús significa un canvi constant de l'egois¬me a la generositat, del tancament a la obertura, de la petitesa de mi-res a la magnanimitat, dels costums i les tradicions de sempre a la no¬vetat creadora, de la injustícia al bé, del pecat a la vida, de la per¬dició a Déu. El primer dimoni que Jesús expulsa, segons l'evangeli de Marc, protesta amb unes paraules sorprenents: "¿Per què et fiques amb no¬saltres, Jesús de Nazaret? ¿Has vingut a destruir-nos? Ja sé prou qui ets: el Sant de Déu" (Mc 1,24). És el rebuig de la nova manera de viure perquè és difícil. Sembla ressonar el comentari sentit tantes vegades: "Te¬niu raó, però deixeu-nos tranquils; ja estem bé...".\nPREGÀRIA PEL NEPAL\nDéu Amorós, et preguem per tots els afectats\npel terratrèmol del Nepal,\namb les paraules del salmista:\n"Sigueu valents, tingueu coratge,\ntots els qui espereu en el Senyor!".\nQue aquells que estan paralitzats per la por,\nsiguin valents i tinguin coratge.\nQue aquells que han perdut\no estan cercant els seus éssers estimats,\nQue aquells que estan atrapats\nsota la runa, siguin valents i tinguin coratge.\nQue els qui treballen\npel rescat de les víctimes i per salvar-les,\nQue els qui, moguts per la compassió,\nes disposen a ajudar,\nSenyor, Tu que estimes sense límits,\nreconforta i omple de pau\nT'ho demanem per Jesucrist,\nSenyor nostre. Amén.\nEls mals penetren com una agulla, però després són forts com un roure.\nimatge de Greyerbaby\nDiumenge VI de Pasqua, Editorial, Gaspar Mora, Informacions, Nepal, Pregàries, Temps de Pasqua\nInformacions, Nepal, Pregàries\nLa nostra experiència ens diu que, de tant en tant, se'ns enfonsen certes il·lusions, certes esperances. Se'ns en van per terra certs projectes que ens havíem fet, I potser ens sentim frustrats.\nEns costa d'entendre que aquestes pèrdues no són tal, sinó guanys: són la condició per donar fruit. Altrament, només donaríem fulles: potser moltes fulles, però sols això, fulles, no fruit.\nEl Senyor, que ens estima, sap el que es fa: ens esporga per tal que donem més fruit. No ens han de fer por els fracassos, les decepcions, les dificultats: tot és do de Déu, tot és gràcia, que ens ajuda a créixer, perquè ens vinculen més íntimament a Jesús i fan que la saba vivificant, que és el seu Esperit, circuli més plenament dins nostre.\nLectures del proper diumenge, 10 de maig\nFets 10,25-48: El do de l’Esperit Sant ha estat vessat fins i tot sobre els qui no són jueus.\n1 Joan 4,7-10: Déu és amor.\nJoan 15,9-17: Ningú no té un amor més gran que el qui dóna la vida pels seus amics.\n10è ANIVERSARI DIÒCESI DE SANT FELIU DE LLOBREGAT:\nEl proper diumenge 17 de maig, a les 5 de la tarda, a la Montserrat. Ens hi trobarem totes les parròquies de la diòcesi amb motiu del 10è aniversari i per rebre les conclusions de la revisió feta per encarar la vida diocesana en els propers cursos. Per aprofitar el dia l’autocar sortirà de l’estació a les 10:15h i costarà 10€. Us podeu inscriure a la sagristia.\nDissabte 2: ànimes;\nDiumenge 3: 12’00: ànimes;\nDilluns 4: ànimes;\nDimarts 5: Francisco Requena;\nDimecres 6: ànimes;\nDijous 7: ànimes;\nDivendres 8: ànimes;\nDiumenge 10: 12’00: Oriol Papell (1er aniv.).\nFotografia de Squaio\nBisbat de Sant Feliu de Llobregat, Diumenge V de Pasqua, Editorial, Fem Pous, Temps de Pasqua


FFGolf: una esperança per al padel durant el confinament?\nbenvinguda / NOTÍCIES / FFGolf: una esperança per al padel durant el confinament?\nLa Federació Francesa de Golf ha emès aquest matí un comunicat de premsa sobre la cessió de nouveau confinament decretat en 16 departaments francesos.\nLa pràctica del golf és relativament propera a la de padel aquest comunicat de premsa suggereix que, a l 'aire lliure en termes de salut, padel per tant, podria evitar la contenció total.\nSobretot des de l'any passat, el FFG sovint era un locomotora per a l’esport a l’aire lliure i llicència d’autorització per practicar esport a l’aire lliure.\nLa pràctica del golf es manté inalterada als departaments no confinats, fins a les 19 h.. Per tant, primer podem imaginar, com us vam dir ahir, que els clubs de padel les zones exteriors que no estan confinades guanyaran, per tant, una hora de padel !\npel que fa a els 16 departaments confinats, cap text oficial no autoritza de moment l'obertura dels clubs de golf d'aquests departaments. Malgrat tot, la Federació Francesa de Golf és molt optimista sobre la pràctica del golf en aquests territoris:\n"Estem a l'espera del retorn de les autoritats, però, ateses les declaracions del primer ministre que permeten la pràctica d'esport a l'aire lliure, dins del límit de 10 quilòmetres de casa, els clubs ubicats en aquesta zona de reconfiniment haurien de poder continuar donant la benvinguda a tots els públics. "\nSi seguim el pensament de la FFG, els clubs de padel per tant, a l’aire lliure teniu moltes possibilitats de romandre obert. Aquesta és una bona notícia per als nostres clubs, però que encara estan esperant per obtenir el "GO". Us mantindrem informat del progrés.


“sembrar de pedres la ciutat” | Pedres Gravades\nbarcelona, estratègia publicitària, Passeig de Gràcia, Sant Felip Neri, sitges pedra, Utopia intermitent\n“sembrar de pedres la ciutat”\nEl dia 10 de maig vaig ser convidada a formar part del grup d’artistes que conformava l’esdeveniment cultural Intermitències 2, programat per Utopia Intermitent\nUtopia intermitent és un grup de quatre dones generadores d’actes culturals on es mostra l’obra de diferents artistes en un sol acte anomenat “Intermitències”\nAquest dia, la meva escultura en pedra gravada es va poder veure al claustre de Sant Felip Neri del barri de Gràcia de Barcelona i crec que no m’equivoco gens ni mica si dic que tots els artistes participants en aquest acte vàrem sentir-nos satisfets per l’acollida i el reconeixement que el públic assistent va dispensar a la nostra obra i al nostre treball\nPassejant per Barcelona vaig concloure que la ciutat és una grandiosa galeria d’art amb esplèndids aparadors oberts al nombrós públic que hi transita incansablement. Aquesta observació va fer que em plantegés el següent pla publicitari: deixar algunes de les meves peces en llocs estratègics dels carrers més concorreguts per tal que fossin “descobertes” per algunes persones i les prenguessin a casa seva. Naturalment, les pedres havien de dur gravat el nom del meu lloc web per tal que aquells o aquelles que fessin la “troballa” poguessin consultar a través de www.sitgespedra.com\nNo sé pas si aquesta estratègia publicitària gratuïta donarà gaire resultat, sí que us puc dir però, que m’ho vaig passar bé deixant les meves peces d’una manera gairebé furtiva! M’ho vaig passar tan bé que m’hagués agradat molt poder sembrar de pedres la ciutat!\nAquí en vaig deixar una d’elles; al Passeig de Gràcia, una de les vies més concorregudes de Barcelona!\nUna gran idea de la que com a mínim ja.has tret un profit, que ha estat el gaudir de la teva pròpia aventura.\nTens raó, Tomi, per a mi va ser una petita aventura! Quan ho torni a fer, vull veure la cara de les persones que fan la troballa!!\nQue bonic! estaria bé poder recollir la reacció de qui troba la pedra. Has tingut alguna resposta?\nNo vaig esperar-me per veure la reacció de la gent. Tampoc he tingut cap resposta. Hauré de buscar una altra estetègia, Camil·la! 😦\n« “Pedra cogullada”\nBanda de mar blava »


Mostrant articles per etiqueta: Durada: una setmana\nTusheti: la regió més remota de Geòrgia (10 dies)\nAquest programa es pot organitzar, a partir de 6 persones, per les dates que vosaltres escolliu entre els mesos de JULIOL a SETEMBRE.\nEls paisatges de la província històrica de Tusheti, al nord-est del país, són una barreja espectacular de pics nevats (que assoleixen els 4.800 metres d'altitud), engorgats salvatges tallats per impetuosos rius rics en aigua i turons coberts d'herba amb cavalls salvatges i on pasturen ramats d'ovelles i de vaques. Aquesta combinació de natura i bellesa salvatge, sens dubte, la converteix en unes de les regions muntanyoses més fascinants i verges de Geòrgia.\nL'única carretera que va a Tusheti, passa pel port d'Abano (2.950 m) i només és transitable per a tot terrenys des de principis de juny fins a mitjans d'octubre.\nViatge a Kazbegi, als peus del Caucas (8 dies)\n- Del 16 al 23 de juliol de 2022 (CONFIRMAT)\n- Del 6 al 13 d'agost de 2022 (CONFIRMAT)\n- Del 13 al 20 d'agost de 2022 (CONFIRMAT)\n- Del 10 al 17 de setembre de 2022\n- Del 24 de setembre a l'1 d'octubre de 2022\nAquest programa es pot organitzar, a partir de 4 persones, per les dates que vosaltres escolliu entre els mesos de JUNY a SETEMBRE.\nGeòrgia és caucàsica en la seva màxima expressió, a la riba oriental de la Mar Negra i encaixonada en una serralada majúscula va acollir a antics regnes - Còlquida i Ibèria. Tot l'univers mitològic, en el que Jàson i els Argonautes aconseguirien el velló d'or, sorgeix precisament en una nació originada després del pas de diferents regnes i cultures i que van deixar aquí les seves petjades.\nKazbegi fa olor de pura naturalesa i és el nucli d'una de les zones muntanyoses més espectacular i alhora accessible de la regió. Ens permet gaudir de les muntanyes del Caucas amb les seves antigues esglésies, pobles fortificats, muntanyes, belles flors silvestres i l'hospitalitat de la gent. L'imponent cim nevat de la muntanya Kazbegi (5.047 m) es pot veure des de qualsevol punt i la inconfusible silueta de l'església de Tsminda Sameba protegeix als habitants de la vall des de la seva talaia.\nSenderisme a les Dolomites\n- Del 3 al 10 de setembre de 2022\n- Del 17 al 24 de setembre de 2022\nAquest programa es pot organitzar per les dates que vosaltres escolliu dins els mesos de juny, juliol, agost i setembre a partir de 6 persones.\nUn viatge a les Dolomites que ens portarà per alguns dels llocs més atractius del massís. Acompanyats per un guia, realitzarem les caminades més maques i gaudiràs d'unes vistes inoblidables de La Marmolada, Tofane, Monte Cristallo, i d'altres. Recorrerem els senders més entranyables de les Dolomites i pujarem al pic Nuvolau, caminarem per l'antic Viel del Pan i donarem la volta a les famoses Tre Cime di Lavaredo, Cinque Torri i al Llac di Braies.\nGran Caucas georgià: Entre glaceres i pics nevats (8 dies)\n- De l'11 al 18 de juliol de 2022\n- Del 25 de juliol a l'1 d'agost de 2022 (CONFIRMAT)\n- Del 8 al 15 d'agost de 2022 (CONFIRMAT)\n- Del 22 al 29 d'agost de 2022\n- Del 12 al 19 de setembre de 2022\nSvanètia és una regió històrica de Geòrgia localitzada al nord-oest del país en l'anomenat Gran Caucas. Està dividida en dues parts, la Baixa i l'Alta Svanètia, aquesta última declarada Patrimoni de la Humanitat per la Unesco l'any 1996 per l'excepcional paisatge de muntanya i els poblets característics de l'edat mitjana amb torres fortificades. Entre els segles IX i XIII cada família construïa la seva pròpia torre ('murkwam') com una mena de fortalesa davant els invasors mongols, perses i otomans, però també per defensar-se de les baralles locals entre clans. Ara hi guarden el fenc que serveix per alimentar el bestiar.\nEl Gran Caucas convertit en un autèntic i inexpugnable mur alpí, defineix completament la silueta d'un país adherit a unes muntanyes immenses on els cims nevats es perllonguen en vertical durant tot l'any i conformen una de les més imponents fronteres naturals del planeta. El paisatge està dominat per muntanyes d'entre 3.000 i 5.000 m d'altitud. Quatre dels pics més alts de les muntanyes del Caucas es troben a la regió. De fet, el pic més alt de Geòrgia, la muntanya Shkhara de 5.193 m, es troba aquí.\nGeòrgia és caucàsica en la seva màxima expressió, a la riba oriental del Mar Negre i encaixonada en una serralada majúscula, va acollir a regnes més antics - Còlquida i Ibèria. Tot l'univers mitològic, en què Jàson i els argonautes aconseguirien el velló d'or, sorgeix precisament en una nació originada després del pas de diferents regnes i cultures que van deixar aquí les seves petjades.\nAnar a Geòrgia també és descobrir alguns dels seus grans valors, la gastronomia i els vins. Terra de confluència de tradicions, turques, perses, armènies, russes i genuïnament georgianes. Tenen una cuina de qualitat i quantitat i no marxarem de Geòrgia sense degustar els saborosos khachapuris i khinkalis.\nLES TERRES DE L'EBRE - viatge cultural i gastronòmic autoguiat\nAquest programa es pot fer tot l'any a partir de 2 persones.\nViatge al Delta i a les terres de l'Ebre amb la visita als espais naturals i culturals més representatius d'aquesta reserva de la Biosfera, acompanyats dels nostres guies o pel seu compte. Descobrirem els paisatges singulars del Delta i de la cultura de les terres de l'Ebre. Es tracta d'una estreta experiència de viatge al Delta i concretament des de l'Ampolla, en un hotel familiar de l'Ampolla davant del port, un poble de pescadors a l'entrada del Delta.


Molins de Rei tindrà més hores d’activitat física gratuïta | Viu Molins de Rei\nParticipants de la iniciativa en les edicions anteriors // Ajuntament de Molins de Rei\nMolins de Rei tornarà a tenir activitat física gratuïta als barris de la Riera Bonet, el Canal i Bonavista. Enguany, el consistori ha incrementat les hores d’activitat dirigida i gratuïta als anomenats ‘Parcs de Salut’ d’aquestes zones del municipi que són el parc de Ca la Cordia, el Baix Llobregat i la plaça Pins.\nLes sessions són setmanals, duren una hora i estan dirigides per tècnics esportius. La primera part de la sessió consisteix a fer una caminada i després es fan activitats dirigides amb els aparells de tonificació que hi ha instal·lats a cadascuna de les tres àrees.\nDes d’aquest octubre fins al desembre, s’han programat diverses sessions setmanals als tres ‘parcs de salut’. A Ca la Cordia l’activitat gratuïta serà els dimarts de 16.30h a 17.30h; al del Baix Llobregat els dimecres d’11.15h a 12.15h; i a la Plaça Pins els dijous de 16.30h a 17.30h.\nEtiquetes:Activitat física barri de Bonavista barri del Canal parc de salut parc de salut de la Riera Bonet


desembre « 2017 « Bàsquet Ploms-Salle Reus\nArxiu mensuals: desembre 2017\nUn any més, el Bàsquet Ploms-Salle ha estat present al tradicional Parc de Nadal que se celebra, des de fa ja unes quantes edicions, al Tecnoparc de la nostra ciutat. Amb la presència de monitors d’excepció com diversos jugadors i jugadores dels nostres equips Sènior, els nens i nenes han pogut gaudir de diversos jocs i exercicis relacionats amb el nostre esport. A sota d’aquestes línies us en deixem una bona mostra gràfica. Moltes gràcies a tots els qui l’han fet possible i a l’Ajuntament de Reus per permetre’ns un any més formar part d’aquesta tan arrelada tradició nadalenca, de la qual Reus en va ser, com en tantes altres coses, pionera. Que gaudiu molt del que queda de Festes i una molt bona entrada en l’Any Nou!\nDescomptes a la Botiga del Bàsquet\nSi disposeu d’un val de descompte a la botiga Intersport Quinze aprofiteu-lo tantes vegades com vulgueu donat que no caduca fins el 30 de juny del 2018. Els descomptes que obtindreu són del 20% en articles de bàsquet i del 15% en la resta d’articles (no acumulable a altres descomptes).\nAquest passat dimarts, al Teatre de La Salle i amb una notable assistència de jugadors/es i familiars, va tenir lloc la xerrada-col·loqui liderada per l’Esther Neila i centrada en els valors del bàsquet i el valor que li podem donar a tot allò que aquest esport ens pot aportar. Es va iniciar l’acte amb una emotiva introducció de benvinguda per part del Director del Col·legi La Salle, Sr. Josep Maria Prats, qui va destacar la forta integració de l’esport en general i el bàsquet en particular en l’educació i formació de qui el practica. A continuació i amb el complement de vídeos introductoris, el fil conductor de l’acte van ser diàlegs amb quatre protagonistes molt destacats: Carles Lucas, professor de l’Escola, entrenador i jugador de bàsquet, el Joel Gomis, jugador del primer equip Sènior Ploms-Salle i estudiant de Periodisme, l’Alba Martín, també jugadora del primer equip Sènior Femení i per Llegiu-ne més\nUn any més, arriben les dates que ajuden a veure les coses amb més optimisme o, si més no, amb menys pessimisme. Dies en què es reuneixen famílies, s’aparquen problemes i se celebra el regal d’un any més. Tant de bo tots els dies de l’any els encaréssim igual! És hora doncs d’aparcar per uns dies els entrenos i la competició per gaudir d’un merescut descans amb aquells a qui més estimem. Bons moments també per mirar amb il·lusió el futur, esperant que l’any vinent sigui millor i que el puguem viure junts i en plenitud. Tanmateix, per aquells qui no puguin passar sense la pilota taronja, un any més oferim el tradicional campus de Nadal de bàsquet, per tal de que els nens i nenes en puguin gaudir entre altres diversions. Ah! I a les famílies que hagueu estat afortunades en el sorteig de Nadal (mireu les vostres butlletes, Llegiu-ne més\nSorteig de Nadal: hi ha hagut sort?\nPrimers premis entregats: Dissabte 23/12, 4t premi, cistella Cal Sendra. Enhorabona Isaac. Dissabte 23/12, 2n premi, iPhone 8 Plus Gestiomàtica Reus, Enhorabona Sheila. Diumenge 24/12, 4t premi, cistella Cal Sendra. Enhorabona Clàudia. Dimecres 27/12, 5è premi, cistella Cal Sendra. Enhorabona Xavier. Dijous 28/12, 5è premi, cistella Cal Sendra. Enhorabona Carla. Ahir matí es va celebrar el tradicional sorteig de la Loteria de Nadal, amb el qual es determinaven els números premiats en el nostre sorteig de Nadal. Amb els resultats oficials, les persones afortunades hauran estat les posseïdores dels números següents: Primer premi (ordinador MacBook Pro): 1198 Segon premi (iPhone 8 Plus): 1244 Tercer premi (cistella de Nadal): 6914 Quarts premis (cistelles de Nadal): 3378 i 1207 Cinquens premis (cistelles de Nadal): 8808, 5431, 7872, 8065, 3278, 0580, 4982 i 2253. Si teniu alguna de les butlletes premiades si us plau contacteu amb l’adreça de correu secretaria@cbsallereus.cat o al telèfon Llegiu-ne més


Countrycat - Música i ball country a Catalunya: Avui entrevistem a... professors/es!\nAvui entrevistem a... professors/es!\nFont: Bahia media\nI és que ha arribat el moment de donar la paraula a qui té coses a dir!\nDesprés d'un temps de perfilament de la idea (tampoc no és que sigui tant original, tot s'ha de dir...), hem posat fil a l'agulla i hem començat un seguit d'entrevistes al col·lectiu de professors i professores de line dance de Catalunya.\nLes entrevistes, en principi totes iguals i d'unes 20 preguntes, s'han enviat per e-mail a un conjunt de professores i professors catalans, amb la voluntat que quan tinguin una estoneta les contestin per poder-les penjar posteriorment a Countrycat.\nD'aquesta manera, la persona que cada setmana ens ensenya tants balls però amb la qui potser mai hem intecanviat més de 3 frases seguides, ens explicarà com va ser que es va aficionar al Linedance i altres coses més.\nSerà una bona manera que tots plegats ens coneguem una mica més, amb independència dels locals on solem moure'ns.\nLa setmana vinent es publicarà la primera entrevista, a l'aNNa Balaguer, però ja estant fent cua altres entrevistes, que s'aniran publicant setmanalment.\nDe moment he enviat entrevistes als professors/es dels quals en tenia el mail. Evidentment, no són tots els que hi ha! Però sobretot, que ningú se'n senti exclòs/a! La voluntat és que tots els professors/es que vulguin ens puguin enviar les seves respostes quan vulguin.\nPer això demano que a tots els professors als que no he enviat encara l'entrevista, que si volen m'enviïn un e-mail countrycat@terra.es o deixin el seu e-mail al Fòrum Countrycat, perquè els pugui fer arribar les preguntes.\nDe debó que m'agradaria poder-vos entrevistar a tots, veterans o novells, d'un estil o d'un altre, professors en actiu o retirats,... tots formeu part del line dance català, o sigui que absolutament tots i totes sereu molt benvinguts!!!\nI aquells que no ensenyem res què? Que no som ningú? Síiiii, home, síiiii :-)\nLa intenció amb el temps és entrevistar també a DJ's, propietaris de locals, locutors de radio, i fins i tot balladors anònims! Totes les opinions són interessants per conèixer com és la gent del country català.\nLes preguntes seran diferents depenent del perfil. S'ha començat pels professors perquè algú havia de ser el primer!\nDoncs això, que aquest missatge serveixi de crida a tots els professors/es que es vulguin presentar als més de 150 visitants que cada dia llegeixen Countrycat!\nPer cert, a tots ells/es, moltes gràcies per fer possible Countrycat!!!


Benjamin Linder va ser un jove enginyer californià que a principis dels vuitanta, en plena Revolució Sandinista, va viatjar Nicaragua per ajudar en la construcció d’una petita central hidroelèctrica per abastir una regió rural del nord del país. Hi va anar com a membre del Peace Corps, una agència federal independent dels Estats Units creada el 1961 amb l’objectiu de promoure la pau i l’amistat arreu del món a través d’una xarxa de voluntaris.\nL’abril de 1987 però el cooperant va caure en una emboscada dels Contras, el grup d’insurgents que amb el suport del govern americà lluitava per acabar amb el poder dels sandinistes. L’autòpsia va demostrar que Linder va ser ferit per una granada i que després va ser disparat a boca de canó al cap. La seva mort va tenir un gran ressò mediàtic, especialment als Estats Units, on els opositors a la política exterior de l’administració Reagan van acusar el president republicà de fer servir els diners dels contribuents per finançar l’assassinat d’un ciutadà americà i el de milers de civils nicaragüencs.\nSting va assabentar-se de la notícia a l’illa caribenya de Montserrat, enmig d’una tempesta tropical. L’ex líder de The Police, molt compromès amb tots els moviments pacifistes i de defensa dels drets humans i ambientals, va inspirar-se en a tràgica mort d’aquest cooperant per escriure Fragile, un tema sobre la debilitat humana davant la violència i, per extensió, les amenaces del món.\nAmb el temps, aquest homenatge que Sting va fer a Benjamin Linder ha esdevingut un tema que ha servit per donar veu a moltes causes diferents, inclosa la súplica dels medioambientalistes per tenir cura del planeta. I quan el 2001 es van produir els atacs terroristes de l’11S, la cançó va ressorgir com un himne antibèl·lic sobre la fragilitat de la nostra societat. En aquest nou context, el mateix autor va comentar que “Fragile havia trobat una nova llar per treballar el seu consol reconfortant”\nFragile, Sting, The Police


Coronavirus: pobres més empobrits - Levante-EMV\nCoronavirus: pobres més empobrits\nEls col·lectius més vulnerables tindran més difícil assumir l'alt cost de la vida provocat per la crisi sanitària\n02·04·20 | 14:09\nEls col·lectius més vulnerables encara patiran més amb la crisi generada per la coronavirus. Levante-EMV\nRefugiats, migrants, treballadors en precari, minories ètniques i tribals, xiquets i dones són alguns dels col·lectius en els quals Mans Unides i els socis locals dels tres continents en els quals treballa l'ONG, tenen posada la seua atenció en aquesta crisi global provocada per la pandèmia de la coronavirus. Més enllà de les conseqüències sanitàries derivades del contagi per coronavirus, des dels països en els quals treballa Mans Unides alerten a la institució sobre la seua enorme preocupació sobre la crisi econòmica a la qual no podran fer front milions de persones a tot el món, especialment en les comunitats més empobrides.\n«Les mesures de confinament i de restricció de moviments decretades per una gran majoria de Governs del món per a evitar l'extensió de la coronavirus als seus països, estan afectant ja de forma molt important a les persones més empobrides amb les quals treballem», assegura Isabel Vogel, responsable de projectes de Mans Unides.\nDes que va començar la crisi, l'ONG de l'església catòlica està en contacte amb els seus socis locals a Àfrica, Amèrica i Àsia. Tots ells concorden a l'hora d'assenyalar els col·lectius més sensibles a aquesta crisi: migrants, treballadors en precari, minories ètniques i tribals, xiquets i dones. «Els més empobrits coincideixen, per desgràcia, amb aqueixos sectors de població més vulnerables, que no tenen mitjans ni possibilitats per a posar en pràctica les mitjanes bàsiques d'higiene o de distància, necessàries per a evitar el contagi», assenyala Vogel. «A més, ens preocupa que les mesures decretades pels Governs, puguen donar peu a vulneracions dels drets humans d'aquests col·lectius més desprotegits. O que, amb l'excusa de la coronavirus, es posen en marxa mesures excepcionals que es perpetuen en el temps, una vegada superada l'emergència», explica.\nDes d'Àsia, més concretament des de l'Índia, una de les situacions més preocupants a la qual es fa al·lusió és la de l'amuntegament en els 'slums' (barriades marginals que proliferen als voltants de les grans ciutats) i la precarietat en la qual viuen els milions de persones que els habiten. Moltes d'aquestes persones són treballadors temporals que es traslladen a les urbs, en l'època d'escassetat d'aliments en el camp, a la recerca del manteniment diari.\nMans Unides treballa amb aquest col·lectiu des dels seus orígens, amb programes i projectes de sensibilització, formació, assistència en drets, suport legal… «En cadascuna de les accions que duem a terme, tenim molt presents als més pobres entre els pobres de les ciutats. El Govern ha anunciat que donarà paquets d'ajuda a les persones més pobres i als treballadors que no estiguen sindicats, però perquè aquesta maquinària es pose en marxa, es necessita temps. Les persones més necessitades són sempre les més abandonades i les que més pateixen les privacions», assegura el pare Jayant Russel Raj, des de la ciutat de Benarés, a l'Índia.\nDes d'Amèrica Llatina, els nostres socis mostren, també, la seua preocupació pels treballadors informals, que han d'eixir a buscar el manteniment diari per a poder sobreviure, i per als quals guardar la quarantena és quasi un impossible. Les poblacions indígenes són, igualment, motiu d'inquietud per als nostres socis locals en un continent en el qual aquests pobles veuen constantment vulnerats els seus drets i constitueixen un sector de població tradicionalment marginat i abandonat pels governs.\nTreballem amb pobles indígenes minoritaris, enlaire risc de desaparéixer per necessitats bàsiques insatisfetes i pel conflicte armat. Ja en altres èpoques de la història hi ha hagut epidèmies que han acabat amb pobles sencers. Les condicions de salut, la desnutrició i la falta d'atenció sanitària és alguna cosa que ens té molt preocupats… No existeixen les condicions ni els controls necessaris per a protegir a aquests pobles, perquè no són una prioritat dins del país», assegura Ruth Chaparro, directora de Fucai, soci local de Mans Unides a Colòmbia, que treballa amb 28 dels 87 grups indígenes del país.\nTambé a Àfrica l'atenció dels socis locals de Mans Unides, majoritàriament missioners i religiosos, se centra en els grup més vulnerables, encara que tota la població és motiu de preocupació: «A Àfrica disposen de pocs hospitals i centres sanitaris, tenen una ràtio molt baixa d'agents de salut respecte a la quantitat de població, no hi ha seguretat social, falten medicines essencials i els programes de prevenció són insuficients. A més, la falta d'aigua, de mesures higièniques, l'amuntegament de la població i l'elevat nombre de persones amb malnutrició i desequilibri alimentós fa que hi haja un gran nombre de persones vulnerables i amb molt de risc de desenvolupar la malaltia», assegura Cristina Antolín, religiosa que durant 32 anys ha treballat com a metge a Àfrica.\nDe la mateixa opinió és Peter Konteh, director de Càritas Freetown, soci local de Mans Unides a Sierra Leone, que, a més de preguntar-se què hauria passat si la coronavirus haguera començat a Àfrica, assegura que «la gent més pobra s'està tornant encara més pobra perquè no poden assumir el gran cost de vida que, a més, no per a de créixer. La llet, el sucre, el pa, l'aigua i molts altres productes de primera necessitat han augmentat el seu cost i continuaran augmentant mentre el brot continue. Molta gent està patint i molta més gent patirà, fins i tot en el cas que Sierra Leone no registre ni un solo infectat de coronavirus».Mans Unides respon\nMans Unides s'obstina aquests dies, al costat dels seus socis locals dels tres continents, a buscar la millor manera de donar resposta a totes les manques que s'estan manifestat ja entre les persones per les quals treballem. «Els nostres socis locals estan ja treballant per a socórrer a la població més vulnerable», assenyala la responsable de projectes de l'ONG.\nEn alguns països, l'ONG ha hagut de suspendre els programes que estava desenvolupant i en molts altres serà necessari posar en marxa programes específics d'emergència que permeten donar una resposta immediata a les necessitats més apressants de la població i fer front a l'impacte que aquesta crisi puga tindre. «Però, el principal, ara, és escoltar als socis locals i ser àgils en la resposta a les sol·licituds que ens facen arribar, que poden anar des de la prevenció dels contagis, fins a la provisió d'equipaments mèdics per a centres de salut o aliments i kits d'higiene, per a poblacions molt empobrides», afirma Isabel Vogel.\nEl Fons i la Diputació presenten el projecte «València per la pau»


Dinar-col·loqui amb Xavier Trias – Fundació Futur\nDinar-col·loqui amb Xavier Trias\nEl passat 19 de juliol, Xavier Trias, alcalde de Barcelona, i més de 40 empresaris es van reunir en un dinar – col·loqui per parlar de la situació de les pimes i l’activitat econòmica a Barcelona.\nLa Fundació Futur va estar present amb l’assistència de Sergi López i Eduard Vicente. Van tenir la oportunitat d’explicar el projecte a la Sònia Recasens, segona tinent d’alcalde.\nXavier Trias ha manifestat que les seves prioritats bàsiques són el procés econòmic i social. Ha comentat que, en una ciutat on es registra un 14 per cent de la població en atur, s’ha de treballar per crear llocs de treball perquè sense progrés econòmic no pot haver-hi progrés social.\nL’alcalde, malgrat haver reconegut les dificultats de l’actual situació econòmica, s’ha mostrat optimista al parlar de Barcelona com una ciutat que compta amb una economia diversificada que engloba la indústria, el comerç, la sanitat, els serveis socials i, un dels sectors més importants, el tercer sector.\nL’alcalde, ha mostrat preocupació pels serveis socials com la neteja i la seguretat per aconseguir una ciutat “més amable” on també es tingui en compte la cultura, la innovació i la creativitat.\nEn referència a les notícies polèmiques sobre els turistes, Xavier Trias, ha explicat que “la gent valora Barcelona i l’èxit crea problemes” a més, ha insistit que “si se’n van els turistes, plorarem tots”, ja que les despeses de les targetes de crèdit d’aquests visitants marquen unes xifres molt elevades. En canvi, ha reconegut que els interessa altre tipus de turistes diferents dels que s’està parlant últimament, però insisteix que aquests no són els únics i que comptem amb altres perfils de turistes.


Zoè Carbonopsina - Viquipèdia, l'enciclopèdia lliure\n← Eudòcia – Helena Lecapè →\nZoè Carbonopsina (grec antic Ζωή Καρϐωνοψίνα, Zōḗ Karbōnopsína) fou una emperadriu romana d'Orient, la quarta esposa de Lleó VI (886-911).\nEra parenta del cronista Teòfanes el Confessor i neboda d'Himerios, almirall de la Marina romana d'Orient. Va ser l'amant de Lleó VI durant un temps, que no es va casar amb ella fins que no li va donar un fill, el futur Constantí VII, l'any 905. Aquest era el seu quart matrimoni, cosa que per l'Església ortodoxa, representava un pecat de poligàmia. Lleó VI ja havia lluitat perquè li reconeguessin el seu tercer matrimoni amb Eudòcia Baiana l'any 901.\nEl patriarca Nicolau I el Místic va batejar després de molts precs de Constantí, però va prohibir fermament a l'emperador de tornar a casar-se per quarta vegada. Lleó va desobeir, celebrant en secret el seu matrimoni a la capella privada del palau, davant d'un simple sacerdot. La contínua oposició de Nicolau va fer que fos arrestat amb un fals pretext i es va veure obligat a abdicar l'any 907. El següent patriarca, Eutimi, va reconèixer el matrimoni.\nL'any 912, Lleó va morir i el va succeir el seu germà petit Alexandre. Alexandre, després d'haver deposat Eutimi del càrrec de Patriarca, va recordar el que havia dit el patriarca Nicolau al que havia restituït al seu lloc, i va expulsar Zoè del palau imperial. Després de la mort d'Alexandre el 913, Zoè va tornar al palau però Nicolau la va obligar a entrar en un convent després d'haver obtingut el compromís del senat i del clergat de què no fos acceptada com a emperadriu. No obstant això, algunes concessions impopulars que Nicolau havia fet als búlgars el mateix any, van debilitar la seva posició i el 914, Zoè va poder enderrocar Nicolau, que actuava de regent, i substituir-lo a la regència. Nicolau va poder seguir com a patriarca després de reconèixer-la emperadriu.\nZoè va regnar recolzada per la burocràcia imperial, sobretot per l’influent general Lleó Focas, el seu favorit. El primer acte de Zoe va ser revocar les concessions a Simeó I el Gran, Khan dels búlgars, sobretot el reconeixement del seu títol imperial i el matrimoni concertat entre la seva filla i Constantí. Aquest gest va reiniciar la guerra entre l'Imperi i Bulgària, que va començar malament per als romans d'Orient que també havien de fer front a les operacions militars al sud d’Itàlia i a la seva frontera oriental. El 915, les tropes de Zoè van rebutjar una invasió àrab d'Armènia i es va signar la pau amb els àrabs. Va poder organitzar una operació a gran escala contra els búlgars, que s’havien endinsat a l’imperi i havien pres Adrianòpolis. Aquesta campanya va acabar en un complet fracàs, ja que l'aliança amb els Petxenegs, que havien d’atacar els búlgars des del nord, va fracassar i Lleó Focas va sofrir dues grans derrotes a Anquialos, i després a Katasirtai, el 917. L’aliança intentada amb els serbis i els magiars no van tenir èxit i els àrabs, animats per la feblesa de l’imperi, van iniciar diverses incursions. La posició de Zoè amb prou feines va millorar per un tractat humiliant amb els àrabs de Sicília, als que s'havia demanat ajuda per acabar amb les revoltes a Itàlia.\nEl 919, l'almirall Romà Lecapè va aprofitar la creixent oposició contra Zoè i Lleó Focas per prendre el poder. Va organitzar el matrimoni de la seva filla Elena Lecapè amb Constantí VII i el 920, acusant Zoe d'haver volgut enverinar-lo, la va enviar a un convent.\nLa seva cara apareix a algunes monedes emeses pel seu fill Constantí VII Porfirogènit.\n↑ Belozerskaya, Marina. Medusa's gaze: the extraordinary journey of the Tazza Farnese. New York: Oxford University Press, 2013, p. 54-55. ISBN 9780199739318.\nA Wikimedia Commons hi ha contingut multimèdia relatiu a: Zoè Carbonopsina\nObtingut de «https://ca.wikipedia.org/w/index.php?title=Zoè_Carbonopsina&oldid=22621950»\nLa pàgina va ser modificada per darrera vegada el 15 gen 2020 a les 14:45.


Zaira Costa guanya el concurs del cartell de les Festes Majors de Cullera | RiberaBaixa.info\nZaira Costa guanya el concurs del cartell de les Festes Majors de Cullera\nCullera ja té cartell anunciador per a les Festes Majors 2018. El regidor delegat de l’àrea, Pere Manuel, ha donat a conéixer hui l’obra que serà la imatge de les celebracions en honor a la Mare de Déu del Castell. Es tracta de ‘La nit fosca’, dissenyada per la cullerenca Zaira Costa Selfa.\nZaira es va formar com a artista visual, Especialista Professional en Disseny Creatiu (UPV), Màster en Arts Visuals i Multimèdia (UPV) i llicenciada en Belles arts (UPV). Combina la seua labor docent i de dissenyadora digital d’Experience Design amb projectes personals i col·laboratius de caràcter artístic i social.\nLi motiva experimentar amb la versatilitat del procés creatiu, ja siga mitjançant l’art, l’escriptura, el disseny o la il·lustració però basant-se en una experiència viscuda o en una història explicada, per això i com a cullerenca s’ha inspirat en un dels moments més emotius de la seua infantesa en la qual la seua iaia la va despertar de matinada per a seguir a la Mare de Déu fins al mar i viure la Nit de l’Aurora.\nPublicació següentExposició de Cayetano Bravo en ‘El Convent’ de Favara\nPublicació anteriorEl Consorci de la Ribera inicia una nova campanya contra el mosquit tigre


Blog de la Colla Jove Xiquets de Vilafranca: de març 2011\nEl mite de la caixa de Pandora, que molts ja coneixeu, explica el següent (extret del viquipèdia): Zeus, per castigar Prometeu, va dir a Hefest que fabriqués la primera dona. Quan va acabar de fer-la, Zeus li va posar de nom Pandora i els déus li van donar diverses virtuts.\nZeus també li va donar una caixa per a Prometeu tot dient-li que era plena de tresors (segons el mite original, era una gerra, no una caixa). Prometeu, que no es refiava de Zeus, li va dir a son germà Epimeteu que amagués la clau de la caixa.\nQuan Epimeteu va veure Pandora, se n'enamorà i al cap d'un temps s'hi va casar. Pandora era molt tafanera i, un dia, mentre Epimeteu dormia, li va prendre la clau i va obrir la caixa. De dintre en van sortir tots els mals que corren avui per la terra. Quan Pandora es va adonar del que havia fet, va tancar la caixa, però l'únic que va aconseguir que hi restés va ser l'esperança. Per això es diu que l'esperança es l'últim que perd l'home.\nEls mals que van eixir de la caixa també van provocar la mort de la mateixa Pandora.\nD'aquesta llegenda se'n deriva la frase feta obrir la caixa de Pandora, que significa fer un acte impulsiu i irreflexiu que després comporta molts problemes, entrebancs o complicacions.\nAquest mite grec potser ens pot fer reflexionar sobre la recent polèmica al voltant de la possibilitat de dur publicitat a la camisa castellera. S'obre la caixa de Pandora? És inevitable obrir-la? És evitable? Qui serà Pandora? Qui farà d'Epimeteu? I de Zeus? Tot plegat només és un mite absurd en ple segle XXI?\nCom diu un eslògan que va fer servir la nostra colla durant la presentació al públic, el maig de l'any passat: MODERNITAT I TRADICIÓ. La Colla Jove Xiquets de Vilafranca ho té molt clar: estem per un equilibri òptim entre les dues forces. Per anar fent passos evolutius importants i ferms dins la modernitat sense trencar bruscament amb la nostra tradició castellera, molt valuosa i valorada. I sobretot, importantíssim i imprescindible fer-ho dins del consens general, tant dins la pròpia colla com amb la resta del món casteller.\nPublicat per Colla Jove Xiquets de Vilafranca a 10:05 Cap comentari:\nEtiquetes de comentaris: modernitat, Pandora, publicitat, tradició\nComencem amb la coneguda cançó de LOS BRAVOS, fent un joc de paraules amb el mot de moda a la colla els darrers dies: PACK. El perquè és que la colla ha creat un nou producte casteller: el PACK JOVE 3x1.\nEl vam presentar fa uns dies i, si a la cançó el protagonista es lamenta per haver perdut una noia, nosaltres, la Colla Jove, ens lamentem perquè veiem que el Penedès, agradi o no, ja no és el que era castellerament parlant. S’ha passat, d’uns anys ençà, de tenir diades castelleres remarcables com la dels Monjos, la de Sant Martí o la de la Granada, a no tenir-ne pràcticament cap. Havia estat habitual veure castells també a Gelida amb els seus Vailets, a Sant Sadurní, al Pla del Penedès, Santa Fe, Cal Rubió, entre d'altres...\nSenyors i senyores: estan asseguts? L’any passat, a l'Alt Penedès, a banda de Vilafranca, només Torrelles de Foix va tenir diada castellera. La resta de pobles, res de res. Dos sobre vint-i-set, un 7,4 % va tenir diada castellera a plaça pròpia.\nDefinitivament, els castells han perdut representativitat a una comarca que sempre ha estat eminentment castellera, de la zona tradicional. Nosaltres pensem que cal també treballar i expandir els castells a la base de casa nostra, als pobles de la comarca, a banda de fer-ho també internacionalment, i tant que si. Però la capital de comarca no pot oblidar-se de tots els pobles penedesencs en el tema casteller quan, a més, es senten seva i també fan gran la Festa Major de la pròpia Vilafranca (del Penedès).\nEn aquest context, la COLLA JOVE XIQUETS DE VILAFRANCA volem apostar per fer difusió dels castells, per fer Penedès i, també, per fer colla. Volem fer que el Penedès també respiri castells, conegui com es fan de primera mà, els visqui intensament en primera persona i pugui tenir-los a les seves festes. El PACK JOVE 3x1 vol això.\nCom ja s’ha dit als diferents mitjans de comunicació, sota aquest nom s’hi inclouen tres activitats castelleres al preu d’una i, pensem que està destinada a triomfar. Les prospeccions que hem fet amb quatre ajuntaments de la comarca han estat molt positives i ens han animat a apostar fort per aquesta proposta durant aquest any i, segurament, els propers.\nSi ets d’un poble de la comarca, demana el PACK JOVE 3x1. Si ets de fora, pots demanar-lo també, o pots acostar-te a la colla geogràficament més propera a casa teva. Cal difondre més els castells a casa nostra per augmentar el nombre de participants. Ho podem aconseguir, i més ara que som Patrimoni de la Humanitat. Cal aprofitar-ho.\nUs deixem el vídeo de la notícia apareguda a la web de TV Vilafranca.\nPublicat per Colla Jove Xiquets de Vilafranca a 1:49 Cap comentari:\nEtiquetes de comentaris: Pack Jove 3x1, Penedès, Vilafranca


La pensió mitjana a Girona creix un 3,9% durant el setembre, fins els 878 euros - Diari de Girona\nLa pensió mitjana a Girona creix un 3,9% durant el setembre, fins els 878 euros\nLes prestacions per jubilació es van situar en els 1.122 euros, un 3,4% més a Catalunya\nacn | madrid 24.09.2018 | 10:49\nEls ciutadans s'han mobilitzat en la defensa del sistema. Aniol Resclosa\nEls ciutadans s'han mobilitzat en la defensa del sistema.\nLa pensió mitjana a les comarques de Girona es va situar a l'inici del present mes en 878 euros mensuals, un 3,9% més que l'any passat. La pensió mitjana a Catalunya s'han situat en els 993 euros de mitjana al setembre, el que representa un increment del 3,6% respecte el mateix mes de l'any passat, segons ha informat avui el Ministeri de Treball i Seguretat Social. En total, es van abonar 1.720.358 pensions, un 0,9% més que al setembre del 2017.\nLa majoria de les pensions catalanes -1,1 milions- van ser prestacions per jubilació, amb un import mitjà de 1.122 euros, un 3,4% més, mentre que la resta van ser per incapacitat permanent (1.043,11 euros), viduïtat (686,88 euros), orfandat (389,50 euros) i favor de familiars (594,39 euros). A l'Estat, l'import mitjà de les pensions, ha estat de 957,36 euros, mentre que les prestacions per jubilació van assolir els 1.103,47 euros de mitjana.\nA l'Estat, la nòmina mensual de pensions contributives de la Seguretat Social va arribar als 9.235,07 milions d'euros el passat 1 de setembre, el que suposa un increment interanual del 4,86%. La pensió mitjana de jubilació es va situar a l'inici del present mes en 1.103,47 euros mensuals, un 3,43% més que en el mateix mes de 2017. Treball ha destacat que les noves altes de jubilacions, amb dades aquesta vegada a agost, recullen una quantia mitjana de 1.293,7 euros mensuals.\nPer la seva banda, la pensió mitjana del sistema, que comprèn les diferents classes de pensió (jubilació, incapacitat permanent, viduïtat, orfandat i a favor de familiars) es va situar al setembre en 957,36 euros mensuals, la qual cosa suposa un augment interanual del 3,7%.\nLa pensió mitjana de viduïtat es va situar en el novè mes de l'any en 679,21 euros mensuals, un 4,85% més que en igual mes de l'any passat, mentre que la d'incapacitat permanent va aconseguir una quantia mitjana de 953,73 euros mensuals, amb un increment interanual de l'1,86%.\nAixí mateix, la pensió mitjana d'orfandat va ascendir a 392,26 euros mensuals, un 3,2% més que el setembre de 2017, mentre que la de a favor de familiars es va situar en 556,29 euros al mes, amb un repunt del 3,66%.


IB3 | El Govern invertirà 7 milions d’euros a Menorca per renovar les infraestructures de regadiu\nPortada > societat > El Govern invertirà 7 milions d’euros a Menorca per renovar les infraestructures de regadiu\nEs crearà un sistema de telecontrol de regadius i es repararan les infraestructures i el tram de la canalització d'aigua entre Ciutadella i Es Mercadal\nA Menorca, el Govern augmenta un 12% la seva inversió en els pressupostos de l’any que ve. Entre els projectes destaquen els 10 milions que s’invertiran en ajudes al camp. A més, s’enllesteix la renovació de les infraestructures de regadiu a l’illa, amb prop de 7 milions.\n7 dels prop de 100 milions d’euros que la Conselleria d’Agricultura invertirà a les illes per la consolidació i recuperació de regadius socials amb aigües regenerades, seran per Menorca. Serviran per crear un sistema de telecontrol de regadius i per reparar, millorar i modernitzar les infraestructures i el tram de la canalització d’aigua entre Ciutadella i Mercadal. També es construirà una nova bassa de regadiu a Ferreries amb una inversió de 4 milions d’euros. L’ús d’aquestes aigües permetrà duplicar l’eficiència d’aquests sistemes.\nEls pressupostos autonòmics preveuen -en total- 39 milions, per a inversions a Menorca, 4 més que enguany. Més d’una tercera part es destina a la construcció de 80 pisos de protecció oficial i poc més d’un milió a la futura residència de gent gran que s’ha de construir als Quarters de Santiago de Maó. També als Quarters s’haurà de situar la futura Escola d’Adults. S’hi han pressupostat 3 milions; un poc manco del previst per a crear el nou centre de Formació Professional d’Hoteleria a Ciutadella i 8 milions i mig d’euros per a transformar la Sala Augusta en el Conservatori de Menorca. En l’àmbit portuari, es preveuen 6 milions i mig per a la reforma del port de Fornells i 4 i mig per al de Ciutadella; mentre que en el medi ambient s’han pressupostat 3 milions per a la depuradora des Mercadal i 5 més per al manteniment.


Serveis socials, Família, Gent Gran | Ajuntament de Vilassar de Mar\nServeis socials, Família, Gent Gran\n2019 - 2023 - Núria Arasa i Rovira\nCarrer Santa Eulàlia, 66\nEl Servei de Benestar Social són el conjunt coordinat d'actuacions municipals orientades a millorar el benestar social de la ciutadania mitjançant la prestació de serveis d'informació, atenció i suport personal. Els Serveis socials municipals són el primer nivell del sistema públic de serveis socials i els més pròxims a les persones i famílies. L’atenció es presta mitjançant equips de professionals (educadors/res socials, treballadors/res socials).\nEls serveis socials bàsics municipals inclouen: els equips bàsics d’atenció social, els serveis d’atenció domiciliària, programa d’atenció a la dependència, servei d’informació i atenció a dones, atenció a persones amb discapacitat, servei d’atenció a la infància i adolescència i família així com altres recursos complementaris com les ajudes econòmiques d’especial urgència i els programes de subvencions.\nL’accés als serveis socials bàsics es realitza a través del servei d’acollida o de primeres visites. Aquest servei proporciona el primer contacte de la ciutadania amb els Serveis Socials Bàsics i valora de forma individual la situació personal i/o familiar, per tal de donar una resposta personalitzada a la necessitat plantejada i així derivar al personal tècnic referent. L’objectiu és garantir les necessitats socials bàsiques de les persones en el manteniment de la seva autonomia personal.\nDes de la Regidoria de Gent Gran el que es vol promoure és el benestar i millora de la qualitat de vida de les persones grans del municipi, fomentant la participació i l’envelliment actiu. S'ofereix informació i orientació sobre l’oferta de serveis i activitats per a la gent gran i donem suport i impuls a les iniciatives i activitats de les entitats de l’àmbit de la gent gran.\nEl municipi disposa d'altres equipaments on es realitzen les activitats per a la Gent Gran:\n- Espai Galbany, carrer Sant Roc, 2\n- Centre Cívic del Passeig, Camí Ral, 19, tl. 93 759 02 38\n- Centre Cívic Lluís Jover, carrer Lluís Jover, 22, tl. 93 750 28 43\nPrograma municipal d'activitats físiques dirigides\nPrograma municipal d'activitats formatives per a la gent gran\nSol·licitud d’inscripció a activitats formatives per a la gent gran


Ermita de la Salut del Papiol - Catalonia Sacra\nInici | Patrimoni | Esglesies | Ermita de la Salut del Papiol\nAvinguda de Can Monmany, 89\n936 730 121\nTocant al municipi de Valldoreix, enmig del parc de Collserola, s'alça aquesta petita ermita romànica dels segles X i XI\nL’ermita està documentada des de finals del s. IX on en un pergamí de l’arxiu capitular de la seu de Barcelona cita l’actual ermita sota el nom de “parròquia de Santa Madrona”. Tanmateix, en el segle XIV la dedicació va canviar a Sant Pere i actualment està dedicada a la Mare de Déu de la Salut.\nÉs una construcció senzilla, amb molt poca decoració, però amb un estat de conservació excel·lent. L’edifici en un primer moment era de nau única, amb possible capçalera quadrangular i una coberta de fusta que data del s. X. En una ampliació al s. XI s’hi afegí una capçalera triple amb un absis semicircular i dues absidioles als laterals, una volta de canó amb arcs faixons i s’amplià la nau que esdevingué més llarga i, possiblement, més alta.\nA l’exterior es fan evidents els contraforts. A la part dels peus hi ha una interessant finestra geminada amb un capitell de fulles d’acant sobre una petita columna, de les quals se’n conserven poques a l’arquitectura preromànica. L’absis central presenta arcuacions llombardes i lesenes típiques de l’arquitectura romànica catalana. A més, la porta central, també edificada el s. XI, presenta una porta adintellada decorada amb un arc de mig punt inscrit al mur que genera un timpà avui sense decoració.\nL'Avanç, EFADOS, publicació fotogràfica amb textos


« —On anem, Sal?\n—No ho sé, però hem d'anar-hi. »\n(A la carretera, Jack Kerouac)\nSant Jordi, 2012 (foto: Cruïlla)\nAlliance Française, 2012 (foto: AF)\nTàndem, 2011 (foto: JM Civis)\nLlibreria L'Espolsada, 2014 (foto: F. Villaret)\nQuè passa quan un il·lustrador i una escriptora es troben en una llibreria?\nEl Xavier Salomó es dedica a la il·lustració de llibres i d’àlbums literaris des de 1999, any en què va finalitzar els seus estudis a Massana. Jo vaig seguir-li la petja i un any després vaig publicar el primer llibre, amb un col·lectiu de poetes de la meva ciutat.\nEl pas següent hauria estat, per a mi, continuar amb la poesia en solitari. Però en Xavier va proposar-me una aventura de paper imprès i m’hi vaig enrolar. Ca la Lola (Cadí, 2001) va ser la nostra estrena com a tàndem.\nMica en mica vam anar publicant a duo: Les vacances del sol, Em dic Mozart, Vull ser model… fins als best-seller 10 viatges i 1 somni i L’illa de les 160 diferències, aquest darrer traduït al francès, alemany, neerlandès i xinès.\nTreballar en tàndem és un plaer vertiginós. La nau llisca a doble velocitat i quan algun cop embarranca, com la Reina d’Àfrica, el doble motor té força per treure’ns del llot.\nFa tres anys que el tàndem Martí+Salomó també navega per aigües internacionals amb el seu flotadors de ratlles.\n“Són uns joves molt amables. Representen una nova manera de forjar un itinerari: pencaires, amb una bona dosi d’autoconfiança.” (Àngel Burgas)\nDos minipops més\n(Sarbacane, Cruïlla 2015)\nAl país dels 260 clons\nEl carrer dels misteris\n(Lupita Books, 2011)


3 min. Madrid 12/01/2016 18:43\nMariano Rajoy ha estat reiteratiu en el fons del seu discurs, però cada cop apuja més el to en les formes. Aquest dimarts, davant la junta directiva nacional del partit, una hora abans de la presa de possessió de Carles Puigdemont com a nou president, ha volgut tranquil·litzar els seus afirmant que al seu govern no li faltarà "ni fermesa ni determinació" per plantar cara al procés català després que el nou president "no hagi canviat res del munt de despropòsits que venien dient".\nRajoy ha assegurat que ell entén "la política des del diàleg i amb moderació" i que així seguirà sent però que això no pot anar en detriment de la fermesa en defensa "de la unitat d’Espanya, la sobirania, la igualtat i la convivència". Tot, segons ell, empara una defensa contundent "del projecte comú". Encara que el govern estigui –com és el cas i no se sap fins quan– en funcions. "L’Estat funciona sempre i la democràcia té la fortalesa de sempre. Tenim tots els instruments i qualsevol vulneració de la llei tindrà la resposta proporcionada de l'estat de dret per defensar la llei i democràcia", ha afirmat. En aquest sentit ha garantit que "no s’obrirà cap procés constituent ni es faran estructures al marge de les de l’estat".\nNo s'hi valen equidistàncies\nIgual que va fer diumenge en la seva intervenció a la Moncloa, va assegurar que no en deixaria passar "ni una contra la unitat d’Espanya o el que han decidit els tribunals", en referència als possibles desacataments al Tribunal Constitucional. El seu objectiu és que la resposta "proporcionada" es doni "d'acord amb la resta de forces polítiques constitucionalistes", tal com s'ha fet fins ara. Rajoy no està disposat a acceptar el "trencament unilateral de les regles de convivència". A Podem i al PSOE, per si hi vol pactar, els ha llençat també una advertència: "No s’hi valen les equidistàncies aquí, no és el mateix qui vol liquidar la llei que qui la defensa", ha assegurat.\nRajoy també s'ha referit amb certa agror a la complicada situació de la governabilitat d'Espanya i ha assegurat que el país "necessita un govern de base parlamentària molt àmplia" i ha afirmat que l'entesa del PP amb el PSOE i C's "és el més raonable" per donar "sensació de certesa i seguretat". Seria una fórmula en la línia "de molts països de la UE i les institucions europees". Ha indicat que la proposta del PP és "la més sensata" i que l'alternativa "serien unes eleccions a Espanya" que podrien dur el país a la "incertesa". En tot cas, fonts del PP insisteixen que encara no hi ha diàleg sobre aquest tema i que s'ha cenyit a l'assumpte de la mesa. Rajoy ha carregat contra la pretensió del PSOE de promoure reformes, que en el cas de la constitucional no es pot fer sense el PP.\nD'altra banda, Rajoy ha indicat que quan es resolgui el tema de la governabilitat es convocarà el congrés del PP.\nAcord entre PSOE i C's perquè Patxi López presideixi el Congrés\nPuigdemont ja és al Palau de la Generalitat per prendre possessió com a president


L' atzucac de Girona: Camí de Ronda de S'Agaró\nL'altre dia vaig descobrir aquest magnífic camí de ronda, part d'un de molt més llarg i extens que comunica moltes poblacions costaneres de la Costa Brava. Com que estic recuperant-me d'una lesió al turmell esquerre, no era qüestió de forçar la màquina i vàrem anar caminant molt suaument, fet que va incrementar la possibilitat de gaudir d'aquest meravellós paisatge.\nAquest camí de Ronda va ser dissenyat per l'arquitecte Rafael Masó, a partir d'un encàrrec del seu mecenes l'empresari Encesa, que suposo que pel fet de "qui paga mana", és qui finalment dóna nom al camí de ronda.\nMasó es va voler basar en un model d'arquitectura anglès, les conegudes ciutat-jardí de la ciutats angleses, però ambientat i adaptat al model Mediterrani. Podem dir que com sempre, la màgia i passió de l'arquitecte queden reflexats en nombroses construccions que encara es conserven.\nEn fi, que és un passeig molt recomanable, sobretot a la primavera o principis de tardor, quan no hi ha la massificació dels mesos d'estiu.\nEls temes de la setmana...del 17 al 23 de setembre...\nTossa de Mar: La joia de Hollywood\n24 de setembre: Inici 2a temporada d'herois


Compte enrere per a presentar la Garantia Financera Obligatòria - ESOLVE, CONSULTORÍA E INGENIERÍA MEDIOAMBIENTAL\nCompte enrere per a presentar la Garantia Financera Obligatòria\n16 octubre, 2020 Sin categoríaadmin\nLa quantia de la garantia es fixa a través d’un Estudi de Riscos Mediambientals (ARMA).\nEl calendari fixat pel Ministeri per a la Transició Ecològica per a la presentació de la Garantia Financera Obligatòria acaba d’aquí en un any, el 16 d’octubre de 2021. Aquesta garantia és obligatòria per a totes les activitats potencialment contaminants, segons dicta la Llei 26/2007, i serveix per a assegurar que l’empresa podrà fer front a les mesures necessàries per a reparar un possible dany mediambiental causat per la seva activitat. Entre aquestes mesures es contemplen aquelles necessàries per a prevenir-los o, quan el mal s’hagi produït, per a limitar-lo i evitar que es produeixin nous danys, així com retornar els recursos naturals danyats a l’estat en el qual es trobaven abans que ocorregués el dany.\nDins de les empreses obligades a disposar de la Garantia Financera es van establir tres grups en funció de la seva prioritat per a presentar-la. Els grups de prioritat 1 i 2 ja han vençut el seu termini i són ara les activitats catalogades com a prioritat 3 les que han de presentar la garantia abans d’un any, entre les quals s’inclouen les indústries tèxtils, del cuir, mineral, derivada de la fusta, del carbó i agroalimentària i ramadera, així com el consum de dissolvents orgànics, el tractament d’aigües, la captura de CO₂ i instal·lacions de residus miners de categoria A. També estan incloses algunes empreses d’instal·lacions de combustió, producció i fabricació de metalls, gestió de residus i indústria química, encara que amb especificacions. L’única excepció és la de les activitats de cria intensiva d’ocells de corral o de porcs, i en aquest cas el terme s’estén fins a octubre de 2022.\nPer a establir la quantia de la Garantia Financera és necessari fer una Anàlisi de Riscos Mediambientals (ARMA) a través d’una entitat experta en avaluació ambiental, com és ESOLVE. A més, més enllà de donar compliment a la normativa vigent, l’experiència d’ESOLVE ha permès a tots els seus clients emprar l’ARMA com una nova eina de gestió del risc ambiental. Disposar de criteris per a la priorització de la despesa i inversió en millora ambiental és fonamental per a una millor gestió integral de qualsevol activitat.\n← Els parcs d’energia renovable miren al sòl\tBureau Veritas i ESOLVE treballaran junts en la investigació i caracterització del sòl →


Notícies - El ple rebutja el trasllat a Sant Cugat d'un sacerdot denunciat per abusos sexuals\nS'ha mostrat la màxima solidaritat i suport a les víctimes de pederàstia i pedofília i s'ha condemnat qualsevol tipus d'abús sexual\nEl Centre Borja / Foto: Google Maps\nel 18/març Sergio Morales Política PDF\nLa decisió de la congregació dels Jesuïtes per traslladar al Centre Borja de Sant Cugat un sacerdot denunciat per abusos sexuals ha rebut el rebuig del ple municipal. A través d'una moció institucional original d'ERC-MES, tots els regidors han mostrat 'màxima solidaritat i suport' a les víctimes de pederàstia i han condemnat qualsevol tipus d'abús sexual, especialment aquells que afecten infants i adolescents. El text posa el focus sobre l'Església Catòlica, institució a la qual insta a 'no tolerar l'abús sexual a menors' i a 'garantir que els seus espais siguin segurs per a la infància'.\nEn aquest sentit, la moció rebutja 'la connivència de les altes estructures eclesiàstiques que han encobert i intentat silenciar' aquests casos.\nEl text insta el Congrés dels Diputats i al Senat per tal que en els delictes d'abús i d'agressió sexual a menors s'amplïi el període de temps de prescripció fins que la víctima faci 30 anys. Els acords aprovats es traslladaran tant al Centre Borja com a les administracions competents.\nDimarts passat, els Jesuïtes decidien que el pare Pere Sala, de 94 anys, fos traslladat a Sant Cugat, al Centre Borja, mentre durés la investigació que l'afecta per una denúncia per abusos sexuals. Aquest sacerdot va ser denunciat el passat 1 de març per presumptament haver abusat sexualment, juntament amb un altre sacerdot ja mort, de dos germans exalumnes del centre barceloní a la dècada dels 80, quan Sala n'era professor i sacerdot.


Pis d'obra nova de 3 dormitoris amb 39m² terrassa en venda a Estació Esqui Grandvalira\nAquesta propietat forma part de ND LES TERRASSES LUXURY COMPLEX Pisos, Estació Esqui Grandvalira, Andorra. Veure més detalls sobre aquesta promoció i cadascuna de les seves propietats\nPis d'alta gamma amb 3 dormitoris, 2 terrasses i vistes en un edifici amb només 2 veïns per planta i aparcament privat en un entorn natural únic.\nLucas Fox li presenta Les Terrasses Luxury Complex, una exclusiva promoció d'obra nova a la urbanització Solà de Tarter, a prop de l'estació d'esquí Grandvalira.\nAquest edifici d'estil rural s'assenta a El Tarter, un poble idíl·lic format per cases baixes en un entorn natural muntanyós únic. Les Terrasses Luxury Complex es divideix en 4 plantes amb 2 habitatges per planta, per garantir la seva màxima privacitat i tranquil·litat.\nAquest habitatge en concret se situa a la primera planta i mesura 105 m². A l'entrar, el rebedor condueix, a mà esquerra, a un espaiós saló-menjador molt lluminós. Aquest espai integra una cuina amb marques com Nolte, equipades amb cuina d'inducció, forn elèctric multifunció amb programador de temps cocció, microones, campana telescòpica, rentavaixelles, frigorífic i aigüera d'acer inoxidable. La zona de dia disposa de sortida a una magnífica terrassa de gairebé 12 m² ideal per organitzar trobades amb amics i família, menjar a l'aire lliure o relaxar admirant els voltants.\nTornant a l'rebedor ia mà dreta, passem a la zona de nit, que consta de 3 dormitoris i 2 banys. Les cambres de bany, amb plats de dutxa, gaudeixen de marques com Porcelanosa. La zona de nit també es beneficia d'accés a una altra terrassa, encara més gran que la de la zona de dia, amb una superfície de 26 m².\nLes qualitats dels habitatges s'han disposat perquè pugui gaudir d'un estil de vida d'allò més confortable. Gaudeixen de triple vidre, radiadors elèctrics i estufa de pellets per a l'hivern, vídeo porter, armaris encastats, parquet flotant i porta blindada.\nPer si això no fos poc, podrà adquirir box per a 2 o 3 cotxes en la planta inferior de la finca des de 49 000 euros, a la qual es pot accedir des de l'interior o l'exterior de l'edifici.\nSens dubte, l'oportunitat perfecta per a una família amant dels esports a l'aire lliure i de la natura. Poseu-vos en contacte amb nosaltres per obtenir més informació o concertar una visita.\nSaló-menjador amb cuina equipada oberta\nSortida a una terrassa de 12 m² i una altra de 26 m²\nAquesta promoció d'obra nova es troba a l'exclusiva urbanització Solà de Tarter, a pocs minuts de centre del Tarter, un idíl·lic poble d'Andorra, ple de cases baixes i carrers sinuosos empedrats.\nÉs a prop de telecabina, amb impressionants vistes a la vall ia les pistes d'esquí. A més, està tan sols 5 minuts de l'Canillo, amb el famós Palau de gel (amb pistes de patinatge), ia 20 minuts d'Andorra la Vella, la capital de país.\nCasa / Vil·la de 170m² en venda a Estació Esqui Grandvalira


El perfil dels detinguts: joves dels 13 als 25 anys amb antecedents\nBarcelona. Dilluns, 22 de febrer de 2021. 14:29\nActualitzat Dilluns, 22 de febrer de 2021. 14:33\nEls Mossos d'Esquadra han fet el perfil dels grups que estarien darrera els actes vandàlics d'aquestes darreres nits de protesta arran de la detenció i empresonament de Pablo Hasél.\nAra mateix hi ha 109 detinguts a tot Catalunya, 75 dels quals a Barcelona. Aquests darrers estarien darrera els actes més contundents que han tingut lloc en les mobilitzacions d'aquests dies i que, majoritàriament es concentren a la capital catalana. Són segons la policia catalana qui hauria provocat els actes vandàlics, danys al mobiliari urbà i dels saquejos a diversos comerços i establiments.\nDels 75 detinguts a Barcelona, 24 són menors d'edat. Les edats dels detinguts van des dels 13 anys fins als 25. No hi ha precedents de protestes tant contundents amb perfils tant joves. És poc habitual que els protagonistes dels aldarulls tinguin 13 anys, apunten fonts dels Mossos d'Esquadra.\nEntre els menors n'hi ha des de 13 anys i fins el 17 anys. Pel que fa als majors, hi ha 37 persones d'entre 18 i 25 anys i a partir dels 26 hi ha 14 detinguts. Pel que fa a les nacionalitats, el 76 per cent són de nacionalitat espanyola.\nDels 75 detinguts a Barcelona, 26 tenen antecedents previs per desordres públics, delictes contra el patrimoni, com furts i robatoris. Entre tots acumulen 165 antecedents.\nEl director general de la policia, Pere Ferrer, ha admès que hi ha una "amalgama" de perfils diversos en les manifestacions dels últims dies que dificulta la tasca policial d'informació prèvia i també de mediació. "Estem afrontant un fenomen nou que trenca els nostres esquemes d'anàlisi tradicionals", ha dit en una entrevista a Catalunya Ràdio, on ha explicat que són "situacions noves i complexes", ja que "els convocants són una cosa i el que s'acaba trobant és molt diferent o molt més complex d'anàlisi". Sobre la càrrega de Gran de Gràcia de dissabte, Ferrer ha reconegut que hi ha "marge de millora" i potser també "errors de comunicació" en el dispositiu, però ha defensat que aquelles persones estaven també llançant objectes i creuant contenidors.\nTots el llibertat, de moment\nAvui han de passar a declarar als jutjats els 27 majors d'edat. 2 menors d'edats han passat ja a mans de la Fiscalia i 10 han quedat en llibertat sense efectes.\nDe fet, tots els detinguts durant les protestes de la darrera setmana han acabat en llibertat amb càrrecs. S'han de personar de tant en tant al jutjat, segons el cas, però ningú ha ingressat a la presó, de moment.\nEls acusen de robatoris amb força, desordres públics, atemptat a agent de l'autoritat i danys.


La cuina, un espai científic per experimentar | Professors i Ciència\nLa cuina, un espai científic per experimentar\nContinguts actualitzats! ATENCIÓ: Classe del 31 de març: TANCAT L'ACCÉS A MÓN SANT BENET PEL CAMÍ DE SANT BENET DE BAGES\nEls conductors que vulgueu accedir-hi ho haureu de fer per Navarcles. L'accés a Món Sant Benet pel camí de Sant Benet de Bages es troba tallat al trànsit. Com a conseqüència, els conductors que vulgueu accedir-hi ho haureu de fer per Navarcles. Segons informa l'Ajuntament de Sant Fruitós de Bages, l'afectació és conseqüència d'un despreniment a la carretera que uneix la N-141 i Món Sant Benet. La restricció finalitzarà una vegada acabin els treballs d'arranjament.\nDins d’una cuina es produeixen una gran quantitat de processos físics i químics. De fet, elements com la densitat o la solubilitat són conceptes científics que podem entendre molt fàcilment des de l’òptica de la cuina.\nUs proposem viure una experiència culinària des del vessant científic i adonar-nos que la ciència és quelcom més que fórmules críptiques i tubs d’assaig de laboratori. La ciència és una eina que ajuda a comprendre el món i que podem palpar en el nostre dia a dia i també ens ajuda en termes de creativitat culinària. Hi ha subtallers dins del taller i tots són pràctics i relacionen la química amb la cuina i també temes relacionats amb la salut i certes malalties.\nPerfil del professorat Biologia, Física, Química, Tecnologia Cursos Ciències de la naturalesa, Tecnologies, Biologia, Física i química de 3r i 4t d'ESO\nFísica, Química, Biologia de 1r i 2n de Batxillerat Objectius del curs Apropar als fenòmens culinaris des d’un punt de vista científic amb la intenció:\n-d’apropar la ciència a la vida quotidiana\n-desmitificar especialment la química com una ciència complicada. Continguts Durant el curs es tractaran els següents temes:\n1. Principals procesos físico-químics a la cuina. Treball teòric i pràctic sobre les reaccions bàsiques que es donen a la cuina. Alguns dels casos com les difusions, les reaccions de maïllard, impregnacions, etc.2. Crear un plat a través de la ciència. Manipulació de productes gelificants, espessants i emulsionants i estudi de les reaccions químiques que ajuden a la creativitat a la cuina i ajuden a realitzar plats interessants. Durant el transcurs de l’activitat s’observaran els canvis que es produeixen en la matèria líquida quan s’hi posa un gelificant, es coneixeran diversos tipus de gelificants i les seves propietats, i s’explicaran els conceptes científics que amaga la reacció de la “sferificació”, etc. 3. Nous ingredients tecnològics a cuina. Manipulació de la nova tecnologia aplicada a la cuina per a realitzar nous plats per a solucionar malalties concretes, i estudi de la ciència que hi ha al darrera. Visualització de com la cuina i la ciència solucionen problemes per aconseguir una bona alimentació.4.El microones. Per cuinar a més a més d’escalfar. Treball teòric sobre el tipus de cocció que té lloc en un microones. Quin tipus de calor transmet i pros i contres de coure en un microones. Es realitzaran alguns exemples fàcils de cuinar.\nAplicabilitat a l'aula -Les informacions que es presenten en aquest taller pretenen facilitar al professorat l’estímul i l’ajuda inicial necessaris per treballar a l’aula aspectes relacionat amb les gelificacions, per introduir conceptes fisicoquímics, per desenvolupar competències, etc. Continguts que poden ser una eina de treball per al professor. -Es poden realitzar petites recerques en aquest àmbit, proposant als alumnes que investiguin els factors que influeixen en aquests processos, que controlin variables, que observin propietats, que interpretin els fenòmens i els resultats, etc. Valors afegits -Obsequi d'un kit que els docents es podran emportar a l'escola per a reproduir els experiments fets al taller.\n-Es donarà material en format paper per poder fer la divulgació als centres respectius, la bibliografia pertinent per ampliar la temàtica a les seves aules i la localització de llocs especialitzats on es podran comprar els materials més difícils de localitzar per a realitzar les pràctiques.\n-D’altra banda, Alícia és un centre on els alumnes que realitzen un treball de recerca, relacionat amb el món de la ciència i la cuina, tenen la possibilitat de visitar el centre a través d’unes inscripcions ja establertes per poder complementar el seu treball. És com una jornada de portes obertes per a alumnes que fan treballs de recerca. Cal portar algun material, dispositiu i vestimenta específics No Per a poder inscriure't en aquest curs, o si està complet poder apuntar-te a la llista d'espera, primer has d'iniciar sessió o crear un compte nou\nFundació Alícia, alimentació i ciència Adreça Complex Món Sant Benet\nCamí de Sant Benet, s/n -s 08272 Data i horari del curs Divendres 24 i 31 de març de 2017 de 16 a 19h. Sant Fruitós de Bages (Accés per Navarcles, el camí de Sant Benet està tancat)\nHores totals 6h Nombre de places 25 Preu 36 euros Certificat Es donarà un certificat acreditatiu Codi del curs PIC1208 Informació del programa


Editorial Meteora – Pàgina 2 – Llegir en cas d'incendi\nMaria Nunes. Barcelona / @mnunesal Baudelaire deia “La musique souvent me prend comme une mer!”, i Verlaine afirmava en la seva Art poètique que, abans que qualsevol altra cosa, la música havia de presidir la composició poètica. La unió de la poesia amb la música, però, és una...\nJúlia Costa. Barcelona / @liujatasco Olga Xirinacs, de vuitanta anys, i després d’haver passat per seriosos problemes de salut, ha publicat aquest llibre inclassificable, breu i imprescindible, que defuig totes les possibles etiquetes i que és gairebé un compendi acurat de tants temes com han transitat pels seus...\nA ‘L’illa sense temps’ Esperança Camps s’inspira en l'assassinat real d'una anciana a Menorca...\nManel Haro. Barcelona / @manelhc El món dels llibres és un territori força estrany. La literatura és quelcom que ens apassiona a tots: lectors, editors, llibreters, autors i periodistes. Però si preguntes a cadascuna de les parts com veuen aquest sector, gairebé tots (o una bona part almenys)...\nSebastià Portell. Barcelona / @sportellclar Tres anys després de la publicació del seu darrer recull de poemes, Diafragma (2012, amb fotografies de Joan Ramell), Gemma Gorga reapareix amb l’obra Mur (Editorial Meteora, 2015), un llibre dedicat ni més ni menys que a les seves dues àvies: Francisca Gutiérrez...\nMaria Nunes. Barcelona / @mnunesal Poques novel·les he llegit com El carro de Selene (Meteora), de Llorenç Capellà, on la duresa de la guerra es presenti embolcallada amb un alè poètic que la cobreix com un vel pietós que empara aquells que en van ser víctimes: “Enmig del caos,...\nJoan-Elies Adell (Vinaròs, 1968) és poeta i assagista. Ha publicat diversos llibres de poemes com La matèria del temps (El Mèdol, 1994), Oceà immòbil (Izar, 1995), A curt termini (Eliseu Climent, 1997), Un mateix cel (7 i Mig, 2000), Encara una olor (Bromera, 2003), La degradació natural dels objectes (Proa, 2004), Pistes falses (La Garúa, 2006), Si no et tinc (Pagès,...


En aquests Itineraris Integrats per a la Inserció Sociolaboral de Persones en situació d’Exclusió s’atendrà entre 50 i 70 dones\nNules ha presentat el programa Itineraris Integrats per a la Inserció Sociolaboral de Persones en situació o risc d’Exclusió Social que s’anomenat Supera’t a Nules i que va dirigit a dones en dificultats per a accedir al mercat laboral. De manera que, fins al 31 de desembre d’aquest any es preveu atendre entre 50 i 70 dones.\nAquest programa està subvencionat per la conselleria d’Igualtat i Polítiques Inclusives i es tracta d’una actuació cofinançada per la Unió Europea a través del Programa Operatiu del Fons Social Europeu de la Comunitat Valenciana 2014-2020. Cal assenyalar que la localitat de Nules ha sigut una de les poblacions de la Comunitat Valenciana beneficiaria d’aquestes ajudes amb un import total de 133.928,56 euros.\n“Amb aquesta iniciativa promoguda pel departament de Serveis Socials es treballa de manera individualitzada l’inserció sociolaboral ajustant-se a les necessitats de cadascuna de les participants amb l’objectiu de millorar la seua ocupabilitat”, comenta la regidora de Serveis Socials i Polítiques Inclusives, Rosa Ventura.\nDe fet per a desenvolupar aquest projecte s’ha contractat a 10 professionals: dos psicòlegs, dos treballadors socials, tres orientadors laborals, un formador per a l’ocupació i dos administratius.\nDavant açò, la coordinadora del projecte, Francisca Muñoz, assenyala que “el projecte de Nules és novedós i diferent en relació als de altres municipis ja que cada una de les persones participants estarà acompanyada al llarg de tot el procés per 3 o 4 professionals amb la finalitat de millorar les seues habilitats per a que puguen repercutir en la seua ocupabilitat”.


Dia del mediambient | Es Liceu\nDia del mediambient\nEnguany, tornam a celebrar el dia internacional del medi ambient. Al llarg de la darrera setmana hem pogut gaudir d’algunes activitats que han tractat diversos temes relacionats amb aquesta data tan assenyalada.\nEn un any com aquest volem reconèixer l’esforç que s’ha fet per poder continuar proposant activitats de conscienciació. Considerem que a més de la feina que es fa en el dia a dia de l’escola, és important comptar amb altres professionals que ens acosten una mica més a la protecció del medi ambient i la prevenció.\nPodreu veure les fotografies que s’han fet de les activitats de Primària clicant damunt la imatge.\n← Còdol 20 – Juny 2021\nEls perills de les apostes online →


Solucionat: l'Assistent d'actualització de Windows 10 ja s'està executant - Centre De Notícies Minitool\nQuè és l'Assistent d'actualització de Windows 10? Quin és l'error que ja s'està executant l'Assistent d'actualització de Windows 10? Com es corregeix aquest error de l'Assistent d'actualitzacions de Windows 10? Aquesta publicació de MiniTool us mostrarà com es corregeix l’error que el Windows 10 Update Assistant ja està executant.\nQuè és l'Assistent d'actualitzacions de Windows 10?\nL'eina fàcil d'utilitzar - Assistent d'actualitzacions de Windows 10 és una eina dissenyada per Microsoft que s’utilitza per descarregar i instal·lar l’última versió de Windows 10 al vostre ordinador. Aquesta eina proporciona funcions per actualitzar Windows 10 i no dóna lloc al sistema operatiu i manté el vostre sistema segur.\nEl Windows 10 Update Assistant actualitza el sistema operatiu assegurant-se que té el conjunt adequat de maquinari i programari compatible per a la propera versió de Windows 10.\nNo obstant això, l'Assistent d'actualització de Windows 10 també presenta problemes, de vegades. El Windows 10 Update Assistant sempre es reinicia i obliga a instal·lar Windows 10 quan els usuaris no ho desitgen i es troben amb l'error que Windows 10 Update Assistant ja està executant.\nPer tant, sabeu com solucionar el problema que el Windows 10 Update Assistant ja està executant? De fet, per solucionar aquest problema, l'Assistent d'actualitzacions de Windows 10 ja està executant una finestra emergent, podeu provar les solucions següents.\nSolucionat: l'Assistent d'actualització de Windows 10 ja s'està executant\nA la part següent, us mostrarem com solucionar l'error que l'Assistent d'actualització de Windows 10 ja s'està executant.\nManera 1. Desinstal·leu el Windows 10 Update Assistant\nPer resoldre que l'Assistent d'actualització de Windows 10 ja s'està executant, podeu optar per desinstal·lar el Windows 10 Update Assistant.\nA continuació, feu clic a Desinstal·leu un programa sota Programes per continuar.\nA la finestra emergent, feu clic amb el botó dret del ratolí Assistent d'actualitzacions de Windows 10 i tria Desinstal·la per continuar.\nQuan hagueu acabat tots els passos, heu desinstal·lat correctament l'Assistent d'actualització de Windows 10 i també s'elimina l'error que el Windows 10 Update Assistant ja està executant.\nManera 2. Atura el servei d'actualització d'orquestrador\nPer corregir l'error que ja s'executa l'Assistent d'actualització de Windows 10, també podeu provar d'aturar el servei d'actualització Orchestrator.\nPremeu Windows clau i R clau junts per obrir Correr diàleg. (Podeu llegir el post: 6 maneres: com obrir l'execució de l'ordre Windows 10 per conèixer més maneres d’obrir el quadre de diàleg Executa.)\nA continuació, escriviu msc al quadre i feu clic a D'acord per continuar.\nA la finestra Serveis, desplaceu-vos cap avall per cercar Actualització del servei d'orquestrador i feu-hi doble clic.\nA continuació, feu clic a Atura per canviar-ne Estat del servei .\nQuan hagueu acabat tots els passos, podeu reiniciar l'ordinador i comprovar si l'error que ja s'executa l'Assistent d'actualització del Windows 10 està corregit.\nManera 3. Continueu matant l'Assistent d'actualitzacions de Windows 10\nQuant a la manera de bloquejar l'Assistent d'actualitzacions de Windows 10, podeu optar per seguir eliminant l'Assistent d'actualitzacions de Windows 10. D'aquesta manera, es pot seguir eliminant el servei d'actualització de Windows cada vegada que s'executa.\n1. Obriu el bloc de notes.\n2. A continuació, copieu el següent script.\nanar a bucle\n3. A continuació, deseu el fitxer com a un .\n4. A continuació, executeu-lo com a administrador. A continuació, veureu el símbol del sistema una vegada i es minimitzarà.\n5. A continuació, assegureu-vos que el fitxer estigui ocult.\nQuan s'executa Windows Update, el servei es destruirà.\nEn resum, aquesta publicació ha introduït 3 maneres de solucionar l’error que ja s’executa l’Assistent d’actualització de Windows 10. Si heu trobat el mateix error, proveu aquestes solucions. Si teniu millors idees per solucionar aquest error, podeu compartir-lo a la zona de comentaris.\nEls comentaris de YouTube no es carreguen, com solucionar-los? [Resolt el 2021]\nWindows 10 del centre d'acció no s'obrirà\nindicació d'ordres de restauració del sistema de Windows 10\nWindows no expulsarà el disc dur extern\ndos ordre per esborrar la pantalla\nper què he de continuar iniciant la sessió a Google